**Előterjesztés**

**Lövő Község Önkormányzat**

**2019. év I. félév költségvetési tájékoztatójáról**

A 2019. évi képviselőtestületi munkaterv szerint szeptemberben kerül sor az első féléves tájékoztatóra, az Államkincstárhoz II. negyedéves költségvetési jelentése alapján .

Fentiek alapján a Tisztelt Képviselő-testület elé terjesztem.

**Bevételek alakulása:**

A 2019. évi költségvetési rendeletben meghatározott előző évi költségvetési maradvánnyal kell számolni, mely az önkormányzatnál és intézményeinél összesen 275.211.798,-Ft. Önkormányzatunk 2019. évi eredeti költségvetési

1. kiadási főösszege: 639.156.315,- Ft
2. bevételi főösszege: 639.156.315,- Ft volt ami az alábbiakban részletezésre kerülő előirányzat változás folytán 647.299.835,-Ft kiadási illetve bevételi főösszegre módosult,

melyből 81.021,-Ft a 2018.12. havi bérkompenzáció, 2.744.572,-Ft az összevont szociális ágazati pótlék, 334.379,-Ft a közfoglalkoztatottak bér + járulék támogatása, 431.408,-Ft a 2019. évi bérkompenzáció, az európai parlamenti választásokra kapott támogatás 1.357.497,-Ft az átvett pénzeszközök összege 2.464.204,- Ft-al módosult.

Normatív állami hozzájárulások ( feladatmutatóhoz kötött) tekintetében a 2017. évi ellenőrzés alapján önkormányzatunknak 387.334,- Ft pótlólagos támogatása keletkezett.

ÁFA visszatérítés és biztosítói kártérítési címen 343.105,- Ft-tal módosult az előirányzat.

 Előirányzatunk tehát 8.143.520,- Ft összegben módosult az eredetihez viszonyítva a fenti részletezések szerint.

Önkormányzatok működési támogatásaként 53.863.409,- Ft került elszámolásra, mely a nettófinanszírozásból eredően pénzforgalomban nem jelenik meg. Ezen összeg tartalmazza a védőnői szolgálat ellátására kapott 1.815.400,- Ft-ot is.

 - 2 –

 A költségvetési szerveknél foglalkoztatottak 2019. évi bérkompenzációja címen a közterhekkel növelt bruttó összeg teljes egészében lefedésre került, mellyel az adott intézmények bevételét megemeltük .

 Ennek jelentősége, hogy a nettó keresetek ne csökkenjenek az előző évekhez viszonyítva.

A Családsegítő és Gyermekjóléti Szolgálat ill. a családi bölcsőde részére összevont szociális ágazati pótlék címen 2.744.572,- Ft támogatást kaptunk, melyből 406.826,- Ft a bölcsödénél került kifizetésre a többit továbbítottuk a Szolgálat felé a Társuláson keresztül.

Egyéb működési célú költségvetési támogatások címén 9.645.655,- Ft–ot kaptunk .

* A Családsegítő és Gyermekjóléti Szolgálati Társulás települései negyedévente utalják a betérítések rájuk eső részét. A házi segítségnyújtás 2017-2018. év felosztott költségeinek megtérítésére 5.795.180,- került sor az I. félévben.
* A TB Alapból havi folyósításban rendszeresen érkezik az ellátás a védőnői feladatok finanszírozására (1.815.400,-Ft).
* A közfoglalkoztatottak bérének 100 %-át plusz járulékait utólagos elszámolás alapján igényeltük, de csak az év első két hónapjában kaptunk ilyen címen támogatást 334.379,- Ft összegben.

A bevételek megfelelő ütemben érkeznek az önkormányzathoz illetve az intézményekhez.

Az intézményi működési bevételek 69,66 %-ban teljesültek.

Ezen bevételek közé az alaptevékenységgel összefüggő bevételek ( intézményi ellátási díjak), kamatbevételek, ÁFA bevételek tartoznak.

Szolgáltatások és közvetített szolg. 9.986.144,- Ellátási díjak 2.861.332,- ÁFA bevételek 3.358.434,- Kamatbevételek 463.164,- Egyéb bevételek 338.649,-

* 3 -

Közhatalmi bevételek:

Építményadó 1.791.005,- Ft 61,75 % Helyi iparűzési adó 137.780.428,- Ft 57,40 % Gépjárműadó 3.624.005,- Ft 51,77 %

Egyéb közhatalmi bevételek 192.768,- Ft 64,25 %

A feladat finanszírozás a Kincstár által havi bontásban kerül elszámolásra, de nettó befizetőként - az előzőekben említett szolidaritási hozzájárulás miatt - nem kapunk támogatást.

Osztalékból nem származott bevételünk 2019. évben (VÍZMŰ vagyon után).

**Kiadások alakulása**

Szolidaritási hozzájárulás címén 2019. I. félévében 23.671.550,- Ft támogatás került elszámolásra az iskolák állami fenntartása miatt.

**Kiemelt kiadási tételeink teljesítéséről:**

* Személyi juttatás 47,72 %
* Munkaadót terhelő járulékok 46,29 %
* Dologi kiadások 50,26 %
* Ellátottak pénzbeli juttatások 30,68 %
* Egyéb működési célú kiadások 38,06 %
* Felújítás 6,71 %
* Beruházás 7,93 %
* Egyéb felhalmozási célú kiadások 18,76 %

Költségvetésünkben 3 fő közfoglalkoztatott alkalmazását terveztük, azonban a támogatás folyósítását 2019. március hónaptól megszüntették. Későbbiekben 2019. március 1-től június 30-ig 2 fő fizikai alkalmazott dolgozott a közfoglalkoztatottak tevékenységi körében. Feladatuk a közterületek gondozása, növények, virágok ápolása volt. 2019. július 15-től 1 fő fiatal munkaerő látja el ezt a feladatot a korábban is foglalkoztatott közterület gondozóval együtt.

* 4 -

A személyi juttatások arányosan , megfelelő alakultak 2019. I. félévében. A munkáltatói járulékok a cafetéria II. félévben történő kifizetése miatt alacsonyabb az 50 %-nál.

Dologi kiadásainkat figyelembe véve a teljesítések minimálisan magasabbak mint az időarányos felhasználás lenne (50,26 %).

Ezen kiadásaink a kötelezően előírt feladatok növekedése miatt - informatikai biztonság stb. – a tervezetnél magasabban alakultak.

Jelentős megtakarításokat értünk el a gáz, villamos energia szolgáltatás tekintetében. Épületeink napelemekkel történő felszerelése az előző évekhez hasonlóan jelentős villamos energia megtakarítást eredményezett. Tudtuk csökkentetni az egyéb üzemeltetési, fenntartási költségeket is.

Egyéb működési kiadások:

BURSA ösztöndíj 300.000,-

Első lakáshoz jutók támogatása 800.000,-

Lakásfenntartási támogatás 1 fő 21.000,-

Újszülöttek támogatása 2 fő 80.000,-

Létfenntartási támogatás 50.000,-

Gyógyszertámogatás 55.000,-

Temetési támogatás 80.000,-

Települési támogatás 535.000,-

Szemétszállítás támogatás 174.411,-

 Méltányossági ápolási díjban az év elején 1 fő részesült március végéig, havi összege 23.600,- Ft/fő/hó. A kifizetett összeg 70.800,-Ft volt. Önkormányzatunknál 1 fő részesült lakásfenntartási támogatásban. Az önkormányzat külön ilyen címen nem kap támogatást. Ennek fedezete a szociális támogatások között illetve a saját bevételek között szerepel.

A helyi önkormányzatnak előző évi elszámolásából származó befizetési kötelezettsége nem keletkezett a 2018. évi elszámolás során.

Működési célú kiadásként az önkormányzat az alábbi tételeket biztosította az intézmények és társulások részére működésük fenntartásához.

* 5 -

Az SZKK részére működési támogatásként 11.595.081,- Ft került kiutalásra.

A peresztegi háziorvosi ügyeleti hozzájárulásunk 2019. I. félévben 427.800,-Ft-ot jelentett, míg 12.000,-Ft-tal támogattuk a csepregi egészségház fenntartását.

 Működési célú pénzeszköz átadás civil szervezeteknek 2.752.500,- Ft, vállalkozásoknak ( háziorvos) 400.000,- Ft került átutalásra, a költségvetésben meghatározott ütemezés szerint.

A Családsegítő és Gyermekjóléti Szolgálat támogatását a Társuláson keresztül tudjuk megoldani . Ennek biztosítására 9.436.347,- Ft-ot fordítottunk, melyben szerepelnek az évközben kapott pótelőirányzatok is.

Önkormányzatok által alakított társaságok felé történt kifizetéseink összege 633.520,- Ft volt (Alpokalja Kistérség, Sopron és Térsége Társulás, Napnyugat Turisztikai Egyesület, Kapuvári Vízitársulat, Alpokalja-Fertőtáj Vidékfejl. Egyesület)

Felhalmozási kiadásaink egy része csak az év második felében teljesülnek (+ ÁFA).

Beruházások:

 Hunyadi u.1. tetőtéri lakások kialakítása 5.926.966,-

 Telekvásárlás 1211/3 hrsz. 828.000,-

 Külterületi út 6.336.000,-

 VÍZMŰ 813.684,-

 DELL típ.laptop+operációs rendszer+OFFICE progr. 319.900,-

Felújítások:

 Volt napközi épületének tetőfelújítása 2.503.655,-

 VÍZMŰ 2.062.983,-

 A Vízmű általi felújítások is minimális összegben kerültek leszámlázásra önkormányzatunk felé. A beruházási munkálatok egy része szintén a második félévben fejeződnek be, így a végszámla kiegyenlítésére is ekkor került sor.

* 6 –

Lakáscélú támogatásként 800.000,- Ft-ot nyújtottunk az első lakáshoz jutók részére. Térségi közösségi élet fejlesztése Leader projekthez önrészként 100.875,-Ft-ot utaltunk át az Alpokalja Kistérségi Társulás részére.

A KÖH és a Lövői Napsugár Óvoda működéséhez 52.768.000,-Ft finanszírozással járultunk hozzá.

Az önkormányzat és intézményeinek, valamint a társulásoknak ill. intézményeinek záró pénzkészlete 2019. június 30-án:

A Családsegítő és Gyermekjóléti Szolgálati Társulás pénzkészlete: 2.247.890,- Ft

A Családsegítő és Gyermekjóléti Szolgálat pénzkészlete: 534.826,- Ft

Az Alpokalja Kistérségi Társulás pénzkészlete: 1.795.640,- Ft

Önkormányzat 352.400.598,- Ft ebből lekötött :75.000.000,-

Közös Hivatal 3.329.218.,- Ft

Lövői Napsugár Óvoda 4.642.177,- Ft

Belföldi kibocsátású, forint alapú tartós állami kötvénybe 9.980.000,-Ft –ot fektettünk.

Belföldi kibocsátású, forint alapú forgatási célú értékpapírban 85.005.000,- Ft-ot tartunk huzamosabb ideje.

Megállapítható, hogy önkormányzatunk stabil pénzügyi helyzete fennállt a félév folyamán. Pénzforgalmi számlánk mindig tartalmazta azt az összeget, amely biztosította, hogy kötelezettségeink határidőre teljesülhessenek. Emellett figyelmet fordítottunk arra is, hogy szabad pénzeszközeink lekötött betét formájában kamatozzanak.

Stabil pénzügyi helyzetünk elsősorban helyi adó bevételeinknek tudható be, melynek következtében jelentős előnnyel rendelkezünk azon önkormányzatokkal szemben, akik az állami támogatásból ill. kevesebb saját bevételből gazdálkodhatnak.

 - 7 -

II. félév feladata lesz az elkezdett beruházások megvalósítása, felújítások folytatása, valamint a takarékos gazdálkodás.

A számszaki adatokat az 1.,2.,3.,4.,5.,6.,7.,8.,9.,10.,11.,12.,13.,14.,15.,16. sz. melléklet tartalmazza.

Ennyiben kívántam beszámolni a 2019. I. félévi gazdálkodásról, melyet megvitatás után elfogadni szíveskedjenek.

Lövő, 2019. szeptember 18.

 Hollósi Gábor
 polgármester

.